ai4bharat/Pralekha huggingface dataset:
సమాచార, ప్రసార మంత్రిత్వ శాఖ
ఇస్రో మాజీ శాస్త్రవేత్త, పద్మభూషణ్ అవార్డు గ్రహీత శ్రీ నంబి నారాయణన్ జీవితం ఆధారంగా రూపొందించిన 'రాకెట్రీ: ది నంబి ఎఫెక్ట్' చిత్రాన్ని ప్రత్యేకంగా ప్రదర్శించిన సమాచార, ప్రసార శాఖ
త్వరలో విడుదల కానున్న 'రాకెట్రీ: ది నంబి ఎఫెక్ట్' చిత్రం ప్రత్యేక ప్రదర్శనను న్యూఢిల్లీలోని సిరి ఫోర్ట్ ఆడిటోరియంలో సమాచార , ప్రసార మంత్రిత్వ శాఖ ఏర్పాటు చేసింది. ఈ కార్యక్రమానికి చిత్ర రచయిత, నిర్మాత, దర్శకుడు శ్రీ ఆర్. మాధవన్ నేతృత్వంలోని రాకెట్రీ బృందం హాజరైంది. తొలిసారిగా దర్శకత్వ భాద్యతలు వహించిన శ్రీ ఆర్. మాధవన్ ఈ చిత్రంలో ప్రధాన పాత్రలో నటించారు. సీబీఐ మాజీ డైరెక్టర్ శ్రీ డీఆర్ కార్తికేయన్, సీబీఐ మాజీ ఐజీ శ్రీ పీఎం నాయర్, భారత ప్రభుత్వంలోని సీనియర్ అధికారులు, సినీ పరిశ్రమకు చెందిన ప్రతినిధులు ప్రత్యేక ప్రదర్శనలో చిత్రాన్ని చూసారు. శ్రీ నంబి నారాయణన్ జీవితాన్ని ఆధారంగా రూపొందిన చిత్రం కథ , ఎడిటింగ్, నటన రంగాలలో ప్రేక్షేకుల నుంచి ప్రశంసలు అందుకుంది.
ఈ సందర్భంగా మాట్లాడిన శ్రీ ఆర్.మాధవన్ అంతరిక్షం, ఐటీ రంగాల్లో భారతదేశం సాధించిన సాంకేతిక పరిజ్ఞాన పురోగతిని చిత్రం అద్దం పట్టిందని అన్నారు. శ్రీ నంబి నారాయణన్ అభివృద్ధి చేసిన 'వికాస్' ఇంజన్ ఒక్కసారి కూడా విఫలం కాలేదు. ఈ చిత్రం శ్రీ నంబి నారాయణన్కి ఘనమైన నివాళిగా రూపొందింది. మానవ వనరుల నైపుణ్యం మరియు శాస్త్రీయ నైపుణ్యానికి సంబంధించి భారతదేశం సాధించిన ప్రగతి సందేశాన్ని చిత్రం ప్రపంచానికి అందిస్తుంది.
(రాకెట్రీ: ది నంబి ఎఫెక్ట్ :
1994లో గూఢచర్యం ఆరోపణలు ఎదుర్కొన్న భారతీయ అంతరిక్ష పరిశోధనా సంస్థకు చెందిన మాజీ శాస్త్రవేత్త మరియు ఏరోస్పేస్ ఇంజనీర్ అయిన నంబి నారాయణన్ జీవితం ఆధారంగా రాకెట్రీ: ది నంబి ఎఫెక్ట్ తెరకెక్కింది. జీవితకధ ఆధారిత డ్రామా చిత్రంగా దీనిని నిర్మించారు. 75 వ కేన్స్ ఫిల్మ్ ఫెస్టివల్ సందర్భంగా రాకెట్రీ: ది నంబి ఎఫెక్ట్ ' రాకెట్రీ: ది నంబి ఎఫెక్ట్' వరల్డ్ ప్రీమియర్ షో జరిగింది. కేన్స్ ఫిల్మ్ ఫెస్టివల్లో ఈ చిత్రానికి అన్ని వర్గాల నుంచి ప్రశంసలు అందాయి.
ఈ సందర్భంగా మాట్లాడిన సమాచార, ప్రసార శాఖ శ్రీ అపూర్వ చంద్ర సినిమా అందరినీ అలరించి ప్రేక్షకుల హృదయాలను హత్తుకునే విధంగా ఉందన్నారు. భారతదేశ అంతరిక్ష కార్యక్రమ విజయం కోసం తమ జీవితాంతం అంకితం చేసిన శ్రీ నంబి నారాయణన్తో సహా వేలాది మంది శాస్త్రవేత్తలకు ఈ చిత్రం నివాళులు అర్పిస్తుందని ఆయన తెలిపారు.
సీబీఐ మాజీ ఐజీ శ్రీ పిఎం నాయర్ మాట్లాడుతూ సినిమా వినోదాత్మకంగా, ఆకర్షణీయంగా, అర్థవంతంగా ఉందన్నారు. ఇది సైన్స్, టెక్నాలజీ మరియు భావోద్వేగాల సంపూర్ణ కలయిక అని ఆయన అన్నారు. ఈ చిత్రానికి భారతదేశంలోనే కాకుండా ప్రపంచ వ్యాప్తంగా మంచి ఆదరణ లభిస్తుందన్న ధీమాను ఆయన వ్యక్తం చేశారు.
చిత్రం నిర్మాణం భారతదేశం, జార్జియా, రష్యా, సెర్బియా మరియు ఫ్రాన్స్తో సహా అనేక దేశాలలో జరిగింది. ఈ చిత్రం తమిళం, హిందీ మరియు ఆంగ్లంలో ఏకకాలంలో విడుదల అవుతుంది. తెలుగు, మలయాళం మరియు కన్నడ భాషల డబ్బింగ్ వెర్షన్లలో కూడా విడుదల అవుతుంది. ఈ చిత్రాన్ని 1 జూలై 2022 న ప్రపంచవ్యాప్తంగా థియేటర్లలో విడుదల చేయడానికి సన్నాహాలు జరుగుతున్నాయి.
రైల్వే మంత్రిత్వ శాఖ
కోవిడ్ -19 సంబంధిత ఇబ్బందులు ఎన్నిఉన్నప్పటికీ గత ఏడాదికి మించి అద్భుత స్థాయిలో సరకు రవాణా చేస్తున్న రైల్వే
2020 జూలై 27న 3.13 మెట్రిక్ టన్నుల సరకును లోడ్ చేసిన రైల్వే. గత ఏడాది ఇదే రోజులోడింగ్తో పోల్చి చూసినపుడు ఇది ఎక్కువ.
2020 జూలై 27 న సరకు రవాణా రైళ్ళ సగటువేగం ,గత ఏడాది ఇదే రోజుతో పోలిస్తే రెట్టింపు కంటే ఎక్కువ.
జూలై నెలలో సరకు రవాణా రైళ్ళ సగటు వేగం గత ఏడాది ఇదే నెలతో పోలిస్తే రెట్టింపు.
కోవిడ్ -19 కు సంబంధించి ఎన్ని సవాళ్ళు ఉన్నప్పటికీ భారతీయ రైల్వే, ఉద్యమ స్ఫూర్తితో పనిచేసి గత ఏడాదికి మించి సరకు రవాణాను చేపట్టి చెప్పుకోదగిన మైలురాయిని సాధించింది. 2020 జూలై 27న 3.13 మెట్రిక్ టన్నుల సరకును లోడింగ్ చేసింది. ఇది గత ఏడాది ఇదే రోజు జరిపిన లోడింగ్ కంటే ఎక్కువ.
ప్రధానమంత్రి శ్రీ నరేంద్ర మోదీ, లాక్డౌన్ సమయంలో దీర్ఘకాలిక, భారీ లక్ష్యాలను సాధించే దిశగా పనిచేయాల్సిన అవసరాన్ని నొక్కి చెప్పిన విషయం తెలిసిందే. అందుకు అనుగుణంగా భారతీయ రైల్వే లాక్డౌన్ సమయంలో సుమారు 200 మౌలికసదుపాయాల ప్రాజెక్టులను పూర్తిచేసింది. ఇప్పుడు సరకు రవాణా విషయంలోనూ రైల్వే మైలురాయిని అధిగమించింది.
2020 జూలై 27న సరకు రవాణా రైళ్ళ సగటు వేగం గంటకు 46.16 కిలోమీటర్లు. ఇది గత ఏడాది ఇదే రోజుతో పోలిస్తే రెట్టింపు . గత ఏడాది ఇదే రోజు సరకు రవాణా రైళ్ల సగటు వేగం గంటకు 22.52 కిలోమీటర్లు. జూలై నెలలో సరకు రవాణా రైళ్ళ సగటు వేగం గంటకు 45.03 కిలోమీటర్లు. గత సంవత్సరం ఇదే రోజు నాటి వేగం కంటేసుమారు రెట్టింపు . పశ్చిమ మధ్య రైల్వే లో సగటు వేగం 54.23 కిలోమీటర్లు. ఈశాన్య సరిహద్దు రైల్వేలో సరకు రవాణా రైళ్ళ సగటు వేగం గంటకు 51 కిలోమీటర్లు కాగా, తూర్పు మధ్య రైల్వేలో ఈ వేగం గంటకు 50.24 కిలోమీటర్లు, ఈస్ట్కోస్ట్ రైల్వేలో ఇది గంటకు 41.78 కిలోమీటర్లు,ఆగ్నేయ మధ్య రైల్వేలో గంటలకు 42.83 కిలోమీటర్లు, ఆగ్నేయ రైల్వేలో గంటకు 43.24 కిలోమీటర్లు, పశ్చిమ రైల్వేలో గంటకు 44.4 కిలోమీటర్లు గా ఉంది.
2020 జూలై 27న మొత్తం సరకు లోడింగ్ 3.13 టన్నులు. ఇది గత ఏడాది ఇదే రోజు లోడింగ్ చేసిన సరకు పరిమాణం కంటే ఎక్కువ. 27 జూలై 2020 న మొత్తం 1039 రేక్ ల సరకు ను భారతీయ రైల్వే లోడ్ చేసింది. ఇందులో 76 రేక్ల ఆహారధాన్యాలు . 49 రేక్ల స్టీలు, 113 రేక్ల సిమెంట్, 113 రేక్ల ఇనుప ఖనిజం, 363 రేక్ల బొగ్గు ఉన్నాయి.
సరకురవాణాలో ఈ మెరుగుదలను సంస్థాగతం చేయడం జరుగుతుంది. అలాగే రానున్న జోరో బేస్డ్ టైమ్టేబుల్ లో దీనిని చేరుస్తారు. ఈ చర్యలు చెప్పుకోదగిన స్థాయిలో సరకు రవాణా చేపట్టడానికి, రైల్వేకి రాబడి తీసుకురావడానికి ఉపకరిస్తాయి. అలాగే మొత్తం దేశానికి తక్కు వ ఖర్చుతో సరకు రవాణా సదుపాయాలు కలుగుతాయి.
భారతీయ రైల్వేలో సరకు రవాణాను ఆకర్షణీయంగా తీర్చిదిద్దేందుకు పలు రాయితీలు, ప్రోత్సాహకాలు ఇస్తున్న విషయం ఇక్కడ ప్రత్యేకంగా చెప్పుకోదగినది
అన్నిరకాలుగా సామర్ధ్యాన్ని , పనితీరును మెరుగు పరుచుకునేందుకు భారతీయ రైల్వే కోవిడ్ 19ను ఒక అవకాశంగా మలుచుకుంది.
మంత్రిమండలి
మాల్దీవుల్లోని అద్దు నగరంలో కొత్త దౌత్య కార్యాలయం ప్రారంభానికి కేంద్ర మంత్రివర్గం ఆమోదం
మాల్దీవుల్లోని అద్దు నగరంలో భారత కొత్త దౌత్య కార్యాలయం ఏర్పాటు చేయడానికి ప్రధాని శ్రీ నరేంద్ర మోదీ నేతృత్వంలోని కేంద్ర మంత్రివర్గం ఆమోదం తెలిపింది.
జాతి, భాష, సాంస్కృతిక, మత, వాణిజ్య రంగాల్లో భారత్, మాల్దీవుల మధ్య అనాదిగా సంబంధాలు కొనసాగుతున్నాయి. భారత్ చేపట్టిన "పొరుగుకు తొలి ప్రాధాన్యం", "సాగర్"  కార్యక్రమాల్లో మాల్దీవులది ముఖ్య స్థానం.
అద్దు నగరంలో కొత్త రాయబార కార్యాలయం ప్రారంభించడం ద్వారా, మాల్దీవుల్లో మన దేశ దౌత్యపరమైన ఉనికి వృద్ధి చెందుతుంది. ప్రస్తుత, భవిష్యత్ సంబంధాలకు కూడా అనుగుణంగా ఉంటుంది.
భారత ప్రధాని మోదీ, మాల్దీవుల అధ్యక్షుడు సోలిహ్ నాయకత్వంలో రెండు దేశాల సంబంధాల్లోని వేగం, బలం పతాకస్థాయికి చేరుకున్నాయి.
జాతీయ ప్రాధాన్యతాంశమైన అభివృద్ధి లేదా 'సబ్ కా సాథ్ సబ్ కా వికాస్'ను సాధించడంలో ఇది భవిష్యత్ అడుగు. భారత దౌత్య ఉనికి పెంపుతో, ఆయా దేశాల్లోని మార్కెట్లలో భారత సంస్థలు ప్రవేశించడానికి, వస్తు, సేవల ఎగుమతులను పెంచడానికి సాధ్యపడుతుంది. స్వయం సమృద్ధి లేదా "ఆత్మనిర్భర్ భారత్" లక్ష్యానికి అనుగుణంగా దేశీయ ఉత్పత్తిని, ఉపాధిని పెంచడంలో ఇది ప్రత్యక్ష ప్రభావం చూపుతుంది.
మంత్రిమండలి
4జి మొబైల్ సర్వీసులు చేరుకోనటువంటి గ్రామాల కు 26,316 కోట్ల రూపాయల మొత్తం వ్యయం తో ఆ విధమైనసేవల ను సమకూర్చడాని కి లక్షించిన ఒక ప్రాజెక్టు కు ఆమోదం తెలిపిన మంత్రిమండలి
ప్రజలు అందరికీ డిజిటల్ సేవల లభ్యం అయ్యేటట్లు చూడడం మరియు సంధానాన్ని సమకూర్చడం అనేవి ప్రభుత్వం యొక్క ‘అంత్యోదయ’ దృష్టికోణం లో ఒక అంతర్భాగం గా ఉన్నాయి. అయిదు రాష్ట్రాల లో 44 ఆకాంక్షభరిత జిల్లాల లో 7,287 గ్రామాల కు- ఏయే గ్రామాలైతే 4జి మొబైల్ సర్వీసుల కు నోచుకోలేదో - అటువంటి గ్రామాల కు ఆ యొక్క సేవల ను అందించడం కోసం ఉద్దేశించిన ఒక ప్రాజెక్టు కు ప్రభుత్వం కిందటి సంవత్సరం లో ఆమోదాన్ని తెలిపింది.
ప్రధాన మంత్రి శ్రీ నరేంద్ర మోదీ 2021వ సంవత్సరం లో స్వాతంత్య్ర దినం నాడు ఇచ్చిన ప్రసంగం లో, ప్రభుత్వ పథకాలు దేశం లో అందరికీ చేరాలి అంటూ పిలుపును ఇచ్చారు. దేశవ్యాప్తం గా 4జి మొబైల్ సర్వీసులు ఇప్పటికీ చేరని అటువంటి గ్రామాల కు ఆ తరహా సేవల ను అందించడానికని మొత్తం 26,316 కోట్ల రూపాయలు వ్యయం అయ్యే ఒక ప్రాజెక్టు ను కేంద్ర మంత్రిమండలి ఈ రోజు న ఆమోదించింది.
ఈ ప్రాజెక్టు సుదూర ప్రాంతాల లో మరియు దుర్గమ ప్రాంతాల లో 24,680 గ్రామాల కు 4జి మొబైల్ సర్వీసుల ను- వేటికయితే ఆ ప్రాంతాలు ఇంత వరకు నోచుకోలేదో- అందుబాటు లోకి తీసుకు రానుంది. పునరావాసం, సరికొత్త ఆవాసాలు, ప్రస్తుత ఆపరేటర్ లు అందిస్తున్న సేవల ఉపసంహరణ అనే కారణాల తో 20 శాతం గ్రామాల ను అదనం గా చేర్చుకొనేందుకు ఈ ప్రాజెక్టు లో వీలు ఉంది. దీనికి అదనం గా, కేవలం 2జి/3జి సంధాన సదుపాయాన్ని కలిగివున్నటువంటి 6,279 గ్రామాల ను 4జి కనెక్టివిటీ కి ఉన్నతీకరించడం జరుగుతుంది.
ఈ ప్రాజెక్టు నుఆత్మనిర్భర్ భారత్ యొక్క 4జి టెక్నాలజీ స్టాక్ ను వినియోగించుకొంటూ బిఎస్ఎన్ఎల్ అమలుపరుస్తుంది. మరి దీనికి అయ్యే డబ్బు ను యూనివర్సల్ సర్వీస్ ఆబ్లిగేశన్ ఫండ్ నుంచి వెచ్చించడం జరుగుతుంది. ఈ ప్రాజెక్టు కు అయ్యే 26,316 కోట్ల రూపాయల వ్యయం లో మూలధనం రూపేణా చేసే ఖర్చు తో పాటు గా 5 సంవత్సరాల పాటు కార్యకలాపాల నిర్వహణ సంబంధిత వ్యయం కూడా కలిసి ఉంటుంది.
బిఎస్ఎన్ఎల్ ఇప్పటికే ఆత్మనిర్భర్ భారత్ తాలూకు 4జి టెక్నాలజీ స్టాక్ ను రంగం లో మోహరించే ప్రక్రియ లో తలమునకలు గా ఉంది; ఈ 4జి టెక్నాలజీ స్టాక్ నే ఈ ప్రాజెక్టు లో కూడాను మోహరించడం జరుగుతుంది.
గ్రామీణ ప్రాంతాల లో మొబైల్ కనెక్టివిటీ ని సమకూర్చాలి అనే ప్రభుత్వ దార్శనికత బాట లో ఈ ప్రాజెక్టు ఒక మహత్వపూర్ణమైనటువంటి అడుగు గా ఉంది అని చెప్పాలి. ఈ ప్రాజెక్టు మొబైల్ బ్రాడ్ బ్యాండ్ ద్వారా బ్యాంకింగ్ సేవలు, ఇ-గవర్నెన్స్ సర్వీసులు, టెలి-మెడిసిన్, టెలి-ఎడ్యుకేశన్ మొదలైన సేవల ను అందజేయడం తో పాటు ఉపాధి అవకాశాల ను సృష్టించడాన్ని కూడా ప్రోత్సహిస్తుంది.
ప్రధాన మంత్రి కార్యాలయం
బనాస్ కాంప్లెక్స్- బదర్ పురా లోఏర్పాటైన హనీ ల్యాబ్ ను ప్రశంసించిన ప్రధాన మంత్రి
బనాస్ కాంప్లెక్స్- బదర్ పురా లో ఏర్పాటు చేసిన హనీ ల్యాబ్ ను ప్రధాన మంత్రి శ్రీ నరేంద్ర మోదీ మెచ్చుకొన్నారు.
ప్రధాన మంత్రి ఒక ట్వీట్ లో -
‘‘నూతన ఆవిష్కరణ ల విషయాని కి వస్తే, @banasdairy1969 ఎల్లప్పుడూ అగ్రభాగాన నిలచింది, మధుర క్రాంతి లో భారతదేశాన్ని ముందుకు తీసుకుపోయే దిశ లో వేసినటువంటి ఈ ముఖ్యమైన అడుగు ను చూసి సంతోషం వేసింది. హనీ ల్యాబ్ ఈ రంగాని కి చాలా లాభసాటి గా ఉంటుంది.’’ అని పేర్కొన్నారు.
(
నూతన మరియు పునరుత్పాదక శక్తి మంత్రిత్వ శాఖ
సోలార్ ఎనర్జీ కార్పొరేషన్ ఆఫ్ ఇండియా లిమిటెడ్  మేనేజింగ్ డైరెక్టర్గా అజయ్ యాదవ్ నియామకం
సోలార్ ఎనర్జీ కార్పొరేషన్ ఆఫ్ ఇండియా లిమిటెడ్  మేనేజింగ్ డైరెక్టర్గా బీహార్ కేడర్కు చెందిన 2005 బ్యాచ్ ఐఎఎస్ అధికారి శ్రీ అజయ్ యాదవ్ బాధ్యతలు స్వీకరించారు.
సోలార్ ఎనర్జీ కార్పొరేషన్ ఆఫ్ ఇండియా లిమిటెడ్  కేటగిరీ -1 మినీ రత్నకు చెందిన కేంద్ర ప్రభుత్వ రంగ సంస్థ . దీనిని 2011లో ఏర్పాటు చేశారు. ఎస్ఇసిఐ అన్నది కేంద్ర నూతన, పునరాత్పదక ఇంధన మంత్రిత్వ శాఖకు చెందిన ్రపాథమిక అమలు సంస్థ. భారతదేశపు అంతర్జాతీయ హామీలను నెరవేర్చేందుకు పునరుత్పాదక ఇంధన పథకాలు/ ప్రాజెక్టులను అమలు చేస్తుంది.
నేటి వరకు ఎస్ఇసిఐ దాదాపు 58 గిగావాట్ల పునరుత్పాదక ఇంధన  ప్రాజెక్టు సామర్ధ్యాలను అందించింది.
తన స్వంత పెట్టుబడులతో పాటు ఇతర ప్రభుత్వ రంగ సంస్థలకు ప్రాజెక్ట్ మేనేజ్మెంట్ కన్సల్టెంట్ గా ప్రాజెక్టుల ఏర్పాటులో చురుకుగా ఉంది. ఐసిఆర్ఎ ద్వారా ఎఎఎ అత్యున్నత క్రెడిట్ రేటింగ్ను ఎస్ఇసిఐ పొందింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 1,010 డోసులు అందించారు
దేశవ్యాప్త క్రియాశీల కేసుల సంఖ్య 13,037
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.79%
గత 24 గంటల్లో 2,100 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,37,304 కు పెరిగింది.
గత 24 గంటల్లో 656 కొత్త కేసులు నమోదయ్యాయి.
రోజువారీ పాజిటివిటీ రేటు 0.56%
వారపు పాజిటివిటీ రేటు 1.07%
గత 24 గంటల్లో చేసిన 1,16,603 కొవిడ్ పరీక్షలతో కలిపి ఇప్పటివరకు 92.87 కోట్ల పరీక్షలు చేశారు.
ప్రధాన మంత్రి కార్యాలయం
ఐటిపిఒ ఇంటర్నేశనల్ ఎగ్జిబిశన్-కమ్-కన్వెన్శన్ సెంటర్ యొక్క శ్రమికుల ను సన్మానించిన ప్రధానమంత్రి
క్రొత్త ఐటిపిఒ ఇంటర్ నేశనల్ ఎగ్జిబిశన్-కమ్-కన్వెన్శన్ సెంటర్ లో ఈ రోజు న పూజ కార్యక్రమం లో ప్రధాన మంత్రి శ్రీ నరేంద్ర మోదీ పాలుపంచుకొన్నారు; ఆ కేంద్రం యొక్క నిర్మాణం లో భాగం పంచుకొన్న శ్రమికుల ను ఆయన సమ్మానించారు.
ప్రధాన మంత్రి ఒక ట్వీట్ లో -
‘‘ఆధునికమైనటువంటి మరియు భావి అవసరాల ను తీర్చేటటువంటి ఒక ఇంటర్ నేశనల్ ఎగ్జిబిశన్-కమ్-కన్వెన్శన్ సెంటర్ దిల్లీ కి లభించింది. ఈ కేంద్రం భారతదేశం లో సభా ప్రధానమైనటువంటి పర్యటనల ను ప్రోత్సహిస్తుంది. ఇది ప్రపంచం నలుమూలల నుండి ప్రజల ను ఇక్కడకు రప్పిస్తుంది. ఈ కేంద్రం తాలూకు ఆర్థిక సంబంధి ప్రయోజనాలు మరియు పర్యటన సంబంధి ప్రయోజనాలు సైతం అనేక రెట్లు గా ఉండబోతున్నాయి.’’
"Honouring the Shramiks who have toiled to build the impressive International Exhibition-cum-Convention Centre in Delhi."
నౌకారవాణా మంత్రిత్వ శాఖ
నౌకాయాన రంగాన్ని బలోపేతం చేసేందుకు వైవిధ్యత కలిగిన అంతర్జాతీయ నావిగేషన్ ఉపగ్రహ వ్యవస్థ ‘సాగర్ సంపర్క్’ ను ప్రారంభించిన కేంద్ర మంత్రి శ్రీ శర్వానంద్ సోనోవాల్
నౌకలు సురక్షితంగా ప్రయాణించడానికి వీలుగా మరింత ఖచ్చితమైన మార్గసూచీని తెలిపే విధంగా ఈ మేడ్ ఇన్ ఇండియా వ్యవస్థ ఉపకరిస్తుంది.
సాగర్ సంపర్క్ వైవిధ్యభరిత అంతర్జాతీయయ నౌకాయాన మార్గ సూచీ ఉపగ్రహ వ్యవస్థ 6 ప్రాంతాలలో ప్రారంభించడం వల్ల,
ఇది సముద్ర మార్గ ప్రయాణానికి సంబంధించి డిజిఎల్ఎల్ సామర్ధ్యాన్ని పెంచుతుంది: శ్రీశర్వానంద్ సోనోవాల్
భారత నౌకాయాన రంగాన్ని మరింత బలోపేతం చేసేందుకు , వినూత్న ఆవిష్కరణలు, అత్యుత్తమ మౌలికసదుపాయాల కల్పనకు భారత పోర్టులు, నౌకాయాన, జలమార్గ మంత్రిత్వశాఖ కట్టుబడి ఉంది.
కేంద్ర పోర్టులు, షిప్పింగ్, జలమార్గాల శాఖ మంత్రి శ్రీ శర్వానంద్ సోనోవాల్ ,నౌకాయాన రంగంలో వైవిధ్యతో కూడిన అంతర్జాతీయ నావిగేషన్ ఉపగ్రహ వ్యవస్థ  సాగర్ సంపర్క్ను కేంద్ర పోర్టులు,
షిప్పింగ్, జలమార్గాల శాఖ సహాయంత్రి శ్రీ శ్రీపాద యశో నాయక్ , పోర్టులు, షిప్పింగ్ , జలమార్గాల శాఖ కార్యదర్శి శ్రీ టి.కె.రామచంద్రన్ లైట్ హౌస్లు, లైట్ షిప్ల డైరక్టరేట్ జనరల్ , మంత్రిత్వశాఖకు చెందిన అధికారుల సమక్షంలో ప్రారంభించారు.
డిజిఎన్ ఎస్ ఎస్ అనేది టెరెస్ట్రియల్ ఆధారిత వ్యవస్థ. ఇది అంతర్జాతీయయ నావిగేషన్ ఉపగ్రహ వ్యవస్థలో దోషాలు, లోపాలను సవరించి మరింత ఖచ్చితత్వంతో కూడిన పొజిషినింగ్ సమాచారాన్ని అందిస్తుంది.
ఈ సందర్భంగా మాట్లాడుతూ శ్రీ శర్వానంద్ సోనోవాల్,‘ ప్రధానమంత్రి శ్రీ నరేంద్ర మోదీ నాయకత్వంలో , పోర్టులు, షిప్పింగ్, జలమార్గాల మంత్రిత్వశాఖ నావిగేషన్ భద్రతకు అత్యధిక ప్రాధాన్యత నిచ్చించి. ప్రత్యేకించి,
ఇటీవలి కాలంలో నౌకా రవాణా పరిమాణం పెరిగింది’ అని అన్నారు. సాగర్ సంపర్క్ పేరుతో ప్రభుత్వం ప్రారంభించిన వైవిధ్యతతో కూడిన అంతర్జాతీయ నావిగేషన్ ఉపగ్రహ వ్యవస్థ 
ఆరు ప్రాంతాలలో రేడియో ఉపకరణాలు, నౌకాయాన నావిగేషన్ సామర్థ్యాన్ని మరింత పెంపొందిస్తుందని , ఇది డిజిఎల్ఎల్ కింద ఏర్పాటైందని ఆయన తెలిపారు.
డిజిఎన్ ఎస్ ఎస్ సర్వీసు నావికులు సురక్షితంగా నౌకను గమ్యస్థానానికి చేర్చడానికి మార్గసూచీగా ఉపకరిస్తుంది. అలాగే నౌకలు ఢీకొనే ప్రమాదం నుంచి తప్పిస్తుంది. అలాగే పోర్టులలో, హార్బర్ లలో ప్రమాదాలను నివారిస్తుంది.
ఇది ఆయా నౌకలు సురక్షితంగా, సమర్ధతతో వెళ్లడానికి వీలు కల్పిస్తుంది. ఈ సందర్భంగా శ్రీ శ్రీపాద యశో నాయక్ మాట్లాడుతూ, డిజిఎన్ ఎస్ ఎస్ తో అంతర్జాతీయ నౌకాయాన సంస్థ , సముద్రమార్గంలో ప్రాణ రక్షణ (
, సముద్రయాన ఉపకరణాలు, నావిగేషన్, లైట్హౌస్ అథారిటీలకు సంబంధించిన అంతర్జాతీయ సంస్థ లు నిర్దేశించిన అంతర్జాతీయ ప్రమాణాలను పూర్తిచేసినట్టవుతుందన్నారు.ఉపగ్రహ సమాచార వ్యవస్థకు సంబంధించి పలుసదుపాయాలు అంటే జిపిఎస్, గ్లోబల్ నావిగేషన్ ఉపగ్రహ వ్యవస్థ  , డిజిఎన్ ఎస్ ఎస్ లు అందుబాటులోకి రావడంతో మరింత మెరుగైన సమాచార వ్యవస్థ అందుబాటులోకి రావడంతోపాటు,
అంతర్జాతీయ ప్రమాణాలకు అనుగుణంగా సదుపాయాలు కలిగిఉన్నట్టు అవుతుంది. ఇది 5 మీటర్ల దూరంలో కూడా అత్యంత ఖచ్చితత్వంతో, నావికులు తమ పొజిషనింగ్ను మరింత మెరుగుపరచుకోవడానికి ఉపకరిస్తుంది.
నూతనంగా రూపుదిద్దుకున్న డిజిఎన్ ఎస్ ఎస్ వ్యవస్థ జిపిఎస్, జిఎల్ఒఎన్ ఎ ఎస్ ఎస్లలో సవరణలను ప్రసారం చేయగలదు. డిజిఎన్ ఎస్ ఎస్ వ్యవస్థ, జిపిఎస్ పొజిషనింగ్ లో మరింత ఖచ్చితత్వాన్ని తీసుకురావడమే కాక,
వాతావరణ పరిస్థితులతో ఏర్పడే దోషాలను తొలగించగలుగుతుంది. దీనిని ఆధునిక సాంకేతిక పరిజ్ఞానంతో, అదునాతన సాఫ్ట్వేర్ లతో సాధించడం జరిగింది.
దోష సవరణ దిద్దుబాటు భారత తీరప్రాంతం నుంచి ప్రతి 100 నాటికల్ మైళ్లకు 5 మీటర్ల నుంచి 10 మీటర్లకు బదులుగా , 5 మీటర్ల కంటే తక్కువకు మెరుగుపడింది.
రక్షణ మంత్రిత్వ శాఖ
ఎంవిఎక్స్-ప్రెస్ పెర్ల్పై సంభవించిన అగ్నిని నియంత్రించేందుకు కార్యకలాపాలను కొనసాగిస్తున్న ఇండియన్ కోస్ట్ గార్డ్
వ్యతిరేక వాతావరణ పరిస్థితులు, అల్లకల్లోలంగా ఉన్న సముద్రం నడుమ భారతీయ కోస్ట్ గార్డ్  నౌకలు వైభవ్, వజ్రలు శ్రీలంకలోని కొలంబో సమీపంలో భారీ వాహనాలు తరలించే నౌక్ ఎంవిఎక్స్- ప్రెస్ పెర్ల్ లో చెలరేగిన మంటలను ఆపేందుకు పోరాటం చేస్తున్నాయి. శ్రీలంక మోహరించిన నౌకలతో ఉమ్మడిగా ఐసిజి నౌకలు కంటైనర్ నౌక రెండు వైపులా పలుసార్లు తిరుగుతూ ఎఎఫ్ఎఫ్ఎఫ్ ద్రావణాన్ని/ సముద్ర నీటిని బాహ్య అగ్నిమాపక వ్యవస్థ ద్వారా విరజిమ్ముతున్నాయి.
నౌకకు ఇరువైపులా పేర్చిన కంటైనర్లు పాక్షికంగా లేదా పూర్తిగా కలిపోయాయని, కొన్ని ప్రాంతాలలో అవి దొర్లి కింద పడిపోయే ప్రమాదం ఉందని వార్తలు వచ్చాయి. అయితే, యుక్తితో ఐసిజి నౌకలు ప్రమాదంలో చిక్కుకున్న నౌకకు 40-50 మీటర్ల దగ్గరకు వెళ్లి ప్రభావవంతంగా సముద్రపునీరు/ ఫోమ్ను స్ప్రేచేశాయి. ఐసిజి నౌకలు అవిరామంగా, సంయుక్తంగా చేసిన అగ్నిమాపక చర్యల ఫలితంగా ఆపదలో ఉన్న నౌక ముందు, మధ్య భాగాలలో అగ్ని తగ్గింది. అయినప్పటికీ ఉపరినిర్మాణానికి దగ్గరలో ఉన్న వెనుకభాగంలో కొనసాగుతోంది.
వైమానిక నిఘా చేపట్టిన ఐసిజి డోర్నియర్ విమానం మే 27, 2021న చమురు ఎక్కడా ఒలకలేదని తెలిపింది. ఈ విమానం మదురై నుంచి కార్యకలాపాలు సాగిస్తుంది. అగ్నిమాపక యత్నాలను మరింతగా పెంచడానికి, చమురు ఎక్కడైనా ఒలికితే స్పందించడానికి ప్రత్యేక కాలుష్య ప్రతిస్పందన  నౌకను పిఆర్ కన్ఫిగరేషన్తో పంపారు.
ఆపదలో ఉన్న ఎంవి ఎక్స్- ప్రెస్ పెర్ల్ 1,486 కంటైనర్ల నైట్రిక్ ఆసిడ్ ను, ఐఎండిజి కోడ్ గల ప్రమాదకర రసాయనాలను రవాణా చేస్తోంది. తీవ్రమైన మంటలు, కంటైనర్లు దెబ్బతినడం, ప్రతికూల వాతావరణం నౌక ఒకవైపుకు ఒరగడానికి దారి తీసాయి. ఫలితంగా కంటైనర్లు నౌకలోంచి కింద పడ్డాయి. అగ్నిమాపక కార్యకలాపాలను తీవ్రతరం చేసేందుకు ఐసిజి నౌక వజ్ర 26 మే 2021న శ్రీలంక అధికారులకు 4,500 లీటర్ల ఎఎఫ్ఎఫ్ఎఫ్ కాంపౌండ్, 450 కిలోల పొడి రసాయన పొడిని అందచేసింది.
కాలుష్య ప్రతిస్పందనకు తక్షణ తోడ్పాటును అందించేందుకు కొచ్చి, చెన్నై, ట్యూటికార్న్లలో ఐసిజి ఫార్మేషన్లను స్టాండ్బైగా ఉంచారు. అగ్నిని అదుపులోకి తెచ్చేందుకు సమగ్ర స్పందనను మరింతగా పెంచేందుకు శ్రీలంక కోస్ట్ గార్డ్, శ్రీలంక అధికారులతో నిరంతర సహాయ సహకారాలను అందిస్తున్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
178.29 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 24.84 లక్షలకు పైగా డోసులు నిర్వహణ
ప్రస్తుత రికవరీ రేటు 98.64%
గత 24 గంటల్లో నమోదయిన కొత్త కేసులు 6,396
దేశవ్యాప్త క్రియాశీల కేసుల సంఖ్య 69,897
వారపు పాజిటివిటీ రేటు 0.90%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 24.84 లక్షలకు పైగా  డోసులతో కలిపి, 178.29 కోట్ల  డోసులను టీకా కార్యక్రమం అధిగమించింది. 2,06,05,684 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,01,859
|
|
రెండో డోసు
|
|
99,71,780
|
|
ముందు జాగ్రత్త డోసు
|
|
42,14,216
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,10,046
|
|
రెండో డోసు
|
|
1,74,51,962
|
|
ముందు జాగ్రత్త డోసు
|
|
63,12,690
|
|
15-18 ఏళ్ల వారు
|
|
మొదటి డోసు
|
|
5,51,46,865
|
|
రెండో డోసు
|
|
2,94,46,462
|
|
18-44 ఏళ్ల వారు
|
|
మొదటి డోసు
|
|
55,22,22,294
|
|
రెండో డోసు
|
|
44,72,33,716
|
|
45-59 ఏళ్ల వారు
|
|
మొదటి డోసు
|
|
20,23,40,255
|
|
రెండో డోసు
|
|
18,08,32,789
|
|
60 ఏళ్లు పైబడినవారు
|
|
మొదటి డోసు
|
|
12,64,67,129
|
|
రెండో డోసు
|
|
11,26,18,005
|
|
ముందు జాగ్రత్త డోసు
|
|
98,42,992
|
|
ముందు జాగ్రత్త డోసులు
|
|
2,03,69,898
|
|
మొత్తం డోసులు
|
|
1,78,29,13,060
గత 24 గంటల్లో 13,450 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,23,67,070 కు పెరిగింది.
దేశవ్యాప్త రికవరీ రేటు 98.64 శాతానికి చేరింది.
గత 24 గంటల్లో 6,396 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 69,897. ఇది మొత్తం కేసుల్లో 0.16 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,23,351 పరీక్షలు చేశారు. దేశవ్యాప్తంగా ఇప్పటివరకు 77.09 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.90 శాతంగా ఉంది. రోజువారీ పాజిటివిటీ రేటు 0.69 శాతంగా నమోదైంది.
ప్రధాన మంత్రి కార్యాలయం
పారా శూటింగ్ వరల్డ్ కప్ లో స్వర్ణాన్ని సాధించినందుకు భారతదేశం శూటర్ నుఅభినందించిన ప్రధాన మంత్రి
ఫ్రాన్స్ లో జరిగిన పారా శూటింగ్ వరల్డ్ కప్ లో రికార్డు స్కోరు ను సాధించడం ద్వారా స్వర్ణాన్ని గెలుచుకొన్న భారతదేశం శూటర్ ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో –
‘‘ఈ చరిత్రాత్మకమైనటువంటి కార్యసిద్ధి కి గాను @AvaniLekhara కు ఇవే అభినందన లు. సఫలత తాలూకు మరిన్ని కొత్త శిఖరాల ను మీరు చేరుకొంటూ ఉందురు గాక మరి ఇతరుల కు ప్రేరణ ను అందిస్తూ ఉందురు గాక. ఇవే నా శుభాకాంక్షలు.’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
ఉత్తరప్రదేశ్లో రేపు ఖేలో ఇండియా యూనివర్సిటీ గేమ్స్-2022 లోగో, మస్కట్, జెర్సీ మరియు గీతాన్ని విడుదల చేయనున్న శ్రీ అనురాగ్ సింగ్ ఠాకూర్ మరియు శ్రీ యోగి ఆదిత్యనాథ్
ఉత్తరప్రదేశ్ రాష్ట్ర రాజధాని లక్నోతో పాటు వారణాసి, నోయిడా మరియు గోరఖ్పూర్లో జరగనున్న క్రీడలు
కేంద్ర యువజన వ్యవహారాలు మరియు క్రీడలశాఖ మంత్రి శ్రీ అనురాగ్ సింగ్ ఠాకూర్ మరియు ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్ మే 5న లక్నో గోమతినగర్లో గల ఇందిరా గాంధీ ప్రతిష్ఠాన్లో ఖేలో ఇండియా యూనివర్సిటీ గేమ్స్ 2022 లోగో, జెర్సీ, మస్కట్ మరియు గీతాన్ని ఆవిష్కరించనున్నారు.
ఖేలో ఇండియా యూనివర్సిటీ గేమ్స్ 3వ ఎడిషన్ మే 23 నుండి జూన్ 3 వరకు జరుగుతుంది; లక్నోలోని బాబు బనారసి దాస్ యూనివర్సిటీలో మే 25న ప్రారంభోత్సవం జరగనుంది.
యువజన వ్యవహారాలు మరియు క్రీడల శాఖ సహాయ మంత్రి శ్రీ నిసిత్ ప్రమాణిక్, ఉత్తరప్రదేశ్ క్రీడల మంత్రి శ్రీ గిరీష్ చంద్ర యాదవ్ సహా ఇతర ప్రముఖులు ప్రారంభోత్సవ కార్యక్రమంలో పాల్గొంటారు.
కెఐయూజీ రాబోయే ఎడిషన్లో దేశవ్యాప్తంగా 200 కంటే ఎక్కువ విశ్వవిద్యాలయాల నుండి 4700 కంటే ఎక్కువ మంది అథ్లెట్లు పాల్గొంటారని అంచనా వేయబడింది. మొత్తం భాగస్వామ్యం 7000కి చేరుకుంటుంది. ఈ ఎడిషన్లో ప్రదర్శించాల్సిన క్రీడా విభాగాల సంఖ్య 21. యూనివర్శిటీ గేమ్స్ చరిత్రలో ఇదే అత్యధికం. రోయింగ్ కూడా మొదటిసారిగా ప్రవేశపెట్టబడుతుంది.
లక్నో రాష్ట్ర రాజధానితో పాటు వారణాసి, నోయిడా మరియు గోరఖ్పూర్లలో ఈ క్రీడలు జరుగుతాయి. షూటింగ్ పోటీని న్యూఢిల్లీలోని డాక్టర్ కర్ణి సింగ్ షూటింగ్ రేంజ్లో నిర్వహించనున్నారు. మొట్టమొదటిసారిగా, రోయింగ్ వంటి వాటర్ స్పోర్ట్స్ ఖేలో ఇండియా యూనివర్శిటీ గేమ్స్లో భాగంగా ఉంటాయి. మల్లాఖంబ్ మరియు యోగాసన అనే రెండు స్వదేశీ క్రీడా విభాగాలు కర్ణాటకలో జరిగిన ఖేలో ఇండియా యూనివర్శిటీ గేమ్స్ యొక్క చివరి ఎడిషన్లో భాగంగా ఉన్నాయి మరియు ఈ ఎడిషన్లో కూడా భాగంగా ఉంటాయి. గేమ్లు డీడీ స్పోర్ట్స్ &ఓటీటీ ప్లాట్ఫారమ్లలో కూడా ప్రత్యక్ష ప్రసారం చేయబడతాయి.
గ్రామీణాభివృద్ధి మంత్రిత్వ శాఖ
గరీబ్ కళ్యాణ్ రోజ్ గార్ అభియాన్ కింద ఇప్పటివరకు 31,500 కోట్ల రూపాయల వ్యయంతో, మొత్తం 32 కోట్ల పనిదినాలు ఉపాధి కల్పించారు.
పెద్ద సంఖ్యలో నిర్మాణాలు జరిగాయి; 2,123 గ్రామ పంచాయతీలకు ఇంటర్నెట్ సౌకర్యం కల్పించడం జరిగింది; 21,595 వ్యర్థ పదార్థాల నిర్వహణ పనులు చేపట్టడం జరిగింది; 62,824 మంది అభ్యర్థులు నైపుణ్య శిక్షణ పొందారు
కోవిడ్-19 వ్యాప్తి నేపథ్యంలో గ్రామాలకు తిరిగి వస్తున్న వలస కార్మికులకు, అదేవిధంగా గ్రామీణ ప్రాంతాల్లో ప్రభావితమైన పౌరులకు ఉపాధి మరియు జీవనోపాధి అవకాశాలను మెరుగుపరచడం కోసం గరీబ్ కళ్యాణ్ రోజ్ గార్ అభియాన్  ను ప్రారంభించడం జరిగింది. 6 రాష్ట్రాలలో, వారి సొంత గ్రామాలకు తిరిగి వచ్చిన వలస కార్మికులకు ఉపాధి కల్పించడానికి ఈ పధకం యుద్ధప్రాతిపదికన చర్యలు తీసుకుంటోంది. ఈ రాష్ట్రాల్లోని 116 జిల్లాల్లో జీవనోపాధి అవకాశాలను మెరుగుపరచడం ద్వారా ఈ పధకం, ఆయా గ్రామంలోని ప్రజలకు సాధికారత కల్పిస్తోంది.
15వ వారం నాటికి మొత్తం 32 కోట్ల పనిదినాల ఉపాధి కల్పించడం జరిగింది. ఈ అభియాన్ లక్ష్యాల సాధన కోసం ఇప్పటివరకు 31,577 కోట్ల రూపాయలు ఖర్చు చేయడం జరిగింది. పెద్ద సంఖ్యలో నిర్మాణాలు జరిగాయి. వీటిలో, 1,32,146 నీటి సంరక్షణ నిర్మాణాలు, 4,12,214 గ్రామీణ గృహాలు, 35,529 పశువుల షెడ్లు, 25,689 వ్యవసాయ చెరువులు, మరియు 16,253 కమ్యూనిటీ మరుగు దొడ్లు ఉన్నాయి. వీటితో పాటు, జిల్లా ఖనిజ నిధుల ద్వారా 7,340 పనులు కూడా చేపట్టడం జరిగింది. 2,123 గ్రామ పంచాయతీలకు ఇంటర్నెట్ సౌకర్యం కల్పించడం జరిగింది. ఘన మరియు ద్రవ వ్యర్థ పదార్థాల నిర్వహణకు సంబంధించి మొత్తం 21,595 పనులు చేపట్టడం జరిగింది. ఈ పధకం కింద కృషి విజ్ఞాన కేంద్రాలు  ద్వారా 62,824 మంది అభ్యర్థులకు నైపుణ్య శిక్షణ అందించడం జరిగింది.
ఈ అభియాన్ ఇప్పటివరకు సాధించిన విజయాన్ని 12 మంత్రిత్వ శాఖలు / విభాగాలు మరియు రాష్ట్ర ప్రభుత్వాల సమిష్టి ప్రయత్నాలుగా భావించవచ్చు. ఇవి వలస కార్మికులకు మరియు గ్రామీణ సమాజానికి, అధిక మొత్తంలో ప్రయోజనాలను చేకూరుస్తున్నాయి. గ్రామాలలోని ఉండిపోదామని నిర్ణయించుకున్న వారికి ఉద్యోగాలు మరియు జీవనోపాధి కోసం దీర్ఘకాలిక ఏర్పాట్లకు అవసరమైన దీర్ఘకాలిక చర్యలు చేపట్టడానికి ఈ పధకం ఒక వేదికగా రూపుదిద్దుకుంది.